**DĖL SUTIKIMO REORGANIZUOTI ROKIŠKIO R. KAVOLIŠKIO MOKYKLĄ-DARŽELĮ, PRIJUNGIANT JĮ PRIE ROKIŠKIO MOKYKLOS-DARŽELIO „ĄŽUOLIUKAS“**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4, 7 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2, 5 ir 6 dalimis, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu (aktuali redakcija), patvirtintu Rokiškio rajono savivaldybės tarybos 2016 m. balandžio 29 d. sprendimu Nr. TS-108 „Dėl Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano patvirtinimo“, Rokiškio rajono savivaldybės taryba n u s p r e n d ž i a:

1. Sutikti iki 2020 m. rugpjūčio 27 d. reorganizuoti Rokiškio r. Kavoliškio mokyklą-darželį, prijungiant jį prie Rokiškio mokyklos-darželio „Ąžuoliukas“.

2. Nustatyti, kad:

2.1. reorganizavimo tikslas – įgyvendinti Lietuvos Respublikos norminių dokumentų nuostatas, didinti švietimo įstaigų administravimo efektyvumą, užtikrinti efektyvesnį materialinių išteklių panaudojimą;

2.2. reorganizavimo būdas – prijungimas;

2.3. reorganizuojama biudžetinė įstaiga – Rokiškio r. Kavoliškio mokykla-darželis, kodas ‒ 190246052 , adresas – Sodo g. 1, Kavoliškis, LT-42345;

2.4. reorganizavime dalyvaujanti biudžetinė įstaiga – Rokiškio mokykla-darželis „Ąžuoliukas“, kodas ‒ 190238290, adresas – Taikos g. 15, Rokiškis, LT-42142;

2.5. po reorganizavimo veiksianti savivaldybės biudžetinė įstaiga – Rokiškio mokykla-darželis „Ąžuoliukas“, turinti teritorinį struktūrinį padalinį – Kavoliškio skyrių, vykdanti ikimokyklinio, priešmokyklinio, pradinio ugdymo programas, neformaliojo vaikų švietimo programas ir įgyvendinanti ugdymo turinį pagal Lietuvos Respublikos švietimo, mokslo ir sporto ministro patvirtintus Bendruosius ugdymo planus ir Bendrąsias programas;

2.6. po reorganizavimo veiksiančios Rokiškio mokyklos-darželio „Ąžuoliukas“ savininko teises ir pareigas įgyvendins Rokiškio rajono savivaldybės taryba.

3. Įpareigoti:

3.1. Rokiškio r. Kavoliškio mokyklos-darželio direktorių:

3.1.1. iki 2020 m. kovo 10 d. parengti Kavoliškio mokyklos-darželio reorganizavimo sąlygų aprašą (toliau – Aprašas) Lietuvos Respublikos biudžetinių įstaigų įstatymo nustatyta tvarka;

3.1.2. Aprašą iki 2020 m. kovo 12 d. vieną kartą viešai paskelbti Kavoliškio mokyklos-darželio interneto svetainėje;

3.1.3. Aprašą pateikti Juridinių asmenų registrui ne vėliau kaip pirmą viešo paskelbimo apie Aprašo parengimą dieną;

3.1.4. iki 2020 m. kovo 12 d. raštu praneštivisiems biudžetinės įstaigos kreditoriams apie Aprašo parengimą;

3.1.5. ne vėliau kaip iki 2020 m. kovo 27 d.Lietuvos Respublikos teisės aktų nustatyta tvarka įspėti Kavoliškio mokykloje-darželyje dirbančius darbuotojus dėl darbo sąlygų pasikeitimo, atlikti visus su darbo santykiais susijusius juridinius veiksmus.

3.2. Rokiškio mokyklos-darželio „Ąžuoliukas“ direktorių:

3.2.1. iki 2020 m. kovo 12 d. Aprašą vieną kartą viešai paskelbti mokyklos-darželio „Ąžuoliukas“ interneto svetainėje;

3.2.2. iki 2020 m. kovo 12 d. raštu praneštivisiems biudžetinės įstaigos kreditoriams apie Aprašo parengimą;

3.2.3. iki 2020 m. kovo 31 d. parengti naujos redakcijos Rokiškio mokyklos-darželio „Ąžuoliukas“ nuostatų projektą ir jį viešai paskelbti įstaigos interneto svetainėje.

4. Nustatyti, kad Rokiškio rajono savivaldybės administracijos Švietimo, kultūros ir sporto skyrius yra atsakingas už šio sprendimo įgyvendinimą.

5. Paskelbti šį sprendimą Rokiškio rajono savivaldybės interneto svetainėje.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL SUTIKIMO REORGANIZUOTI ROKIŠKIO R. KAVOLIŠKIO MOKYKLĄ-DARŽELĮ, PRIJUNGIANT JĮ PRIE ROKIŠKIO MOKYKLOS-DARŽELIO „ĄŽUOLIUKAS“**

**AIŠKINAMASIS RAŠTAS**

2020 m. vasario 27 d.

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – sutikti, kad Rokiškio r. Kavoliškio mokykla-darželis iki 2020 m. rugpjūčio 28 d. būtų reorganizuotas, prijungiant jį prie Rokiškio mokyklos-darželio „Ąžuoliukas“; įpareigoti Kavoliškio mokyklos-darželio ir Rokiškio mokyklos-darželio „Ąžuoliukas“ direktorius atlikti veiksmus, susijusius su Kavoliškio mokyklos-darželio reorganizavimu.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos civilinis kodeksas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas.

**Sprendimo projekto esmė.**

Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano 1 priedo 7 punkte numatyta, kad reorganizuojama Kavoliškio mokykla-darželis, prijungiant prie Rokiškio mokyklos-darželio „Ąžuoliukas“. Reorganizavimo pabaiga – 2020 m. rugpjūčio 27 d. Biudžetinių įstaigų įstatymo 14 straipsnio 4 dalyje nurodyta, kad reorganizavimo procedūros turi būti pradėtos gavus savivaldybės tarybos sutikimą.

Kavoliškio mokykla-darželis po reorganizavimo taps Rokiškio mokyklos-darželio „Ąžuoliukas“ Kavoliškio ikimokyklinio ir pradinio ugdymo skyriumi. Bus vykdomos ikimokyklinio, priešmokyklinio, pradinio ugdymo programos. Kavoliškio mokyklos-darželio darbuotojams bus tęsiamos darbo sutartys.

Darbuotojų skaičius ir užimami etatai.

|  |  |  |  |
| --- | --- | --- | --- |
| Pradinių kl.mokytojai | Ikimokyklinio ugdymomokytojai | Kt. pedagoginiaidarbuotojai | Aptarnaujantispersonalas |
| 5 žm. – 3,73 et. | 5 žm. – 3,61 et. | Logopedas – 0,5 et.Meninio ugd. mokyt. – 0,25 et. | 12 žm. – 9,95 et. |

2019-2020 m. m. Kavoliškio mokykloje-darželyje yra ugdomi 31 ikimokyklinukas ir 33 pradinių klasių mokiniai. Veikia 3 klasių komplektai ir 2 ikimokyklinio ugdymo grupės, kuriose kasmet yra ugdomi 30-34 vaikai.

Mokinių skaičius.

|  |  |  |  |  |  |  |
| --- | --- | --- | --- | --- | --- | --- |
| Mokslo metai | 1 klasė | 2 klasė | 3 klasė | 4 klasė | Iš viso | Klasiųkomplektai |
| 2018-2019 | 2 | 13 | 6 | 4 | 25 | 3 |
| 2019-2020 | 9 | 4 | 13 | 7 | 33 | 3 |
| 2020-2021 | 3 | 9 | 4 | 13 | 29 | 3 |

Antri mokslo metai ši įstaiga dirba be vadovo. Laikinai vadovo pareigas eina priešmokyklinio ugdymo pedagogas.

 Šio sprendimo projektas buvo derintas su abiejų švietimo įstaigų administracija. Apie įstaigos reorganizavimą iš anksto buvo pranešta Kavoliškio mokyklos-darželio bendruomenei. Kavoliškio mokyklos-darželio taryba pritarė įstaigos reorganizavimui (2020-01-08 posėdžio Nr. 3 protokolinis nutarimas).

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės bendrojo ugdymo mokyklų tinklo pertvarkos 2016-2020 metų bendrojo plano vykdymas. Bus racionalizuotas Kavoliškio mokyklos-darželio valdymas.

**neigiamos** – nenumatyta.

**Kokia sprendimo nauda Rokiškio rajono gyventojams.** Vietos gyventojams įsteigus Kavoliškio skyrių tiesioginio poveikio nebus.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Vyriausioji specialistė Jolita Geidanienė